Ja sam Slađana Đukić. Po obrazovanju sam diplomirani psiholog, MA i spec.zdravstvenog menadžmenta, viši fizioterapeut, psihološki savetnik sa srpskom i evropskom licencom, kao i trener autogenog i asertivnog treninga, autor vlastitog sertifikovanog programa BoDar, a podjednako i vatreni sledbenik Knajpa i Bacha - koji koristi njihove metode i biljne kapi i pravi ih prema tipologiji ličnosti i problemu koji osoba ima...

Volim da kažem da sam psihofizioterapeut i ta kovanica je nastala kao potreba da jednako vrednujem moja dva životna opredeljenja, dve moje ljubavi - rad na telu i psihi, na fizičkom i duhovnom nivou ljudi. Ponosna sam zbog svih brojnih osoba koje su u poslednjih trideset godina poklonili svoje poverenje meni i potpuno opušteno i mirno mi dozvolili da svojim integrativnim holističkim pristupom, radim na poboljšanju njihovog zdravlja ili na prevenciji i poboljšanju kvaliteta njihovog života.

Oblasti moga delovanja su: edukacija, pomoć, terapija, analiza individualnih potencijala i rad na unapređenju zdravlja, kao i na smanjenju posledica neravnoteže i bolesti današnjeg doba. Fuzija različitih znanja i interesovanja me je u poslednje vreme intenzivno usmerila ka ljudima sa sistemskim oboljenjima, naročito fibromijalgijom, hroničnim zamorom i sleep apneom. Program BoDar je posebno prilagođen upravo ovim ljudima i do sada je pokazao izuzetno dobre rezultate.

Edukacija se odnosi na obuku u oblasti asertivnog i autogenog treninga, kao i BoDar tehnike - za grupe i pojedince. Nakon završene obuke polaznici dobijaju sertifikat i potvrdu o broju časova obuke, ako im je potrebna, kao dopunu kod završavanja nekih drugih psihoterapijskih modaliteta.

Moja životna misija je neprekidno širenje znanja i umeća koji mogu da pomognu, poprave i obogate svakodnevicu modernog čoveka, kao i da učine život lakšim, zdravijim, lepšim i smislenijim. Ostvarenje ove misije spunjava me ličnim zadovoljstvom i svakim danom sve više živim svoj san - da svoje znanje i ljubav dajem u svrhu rasta ljubavi i pozitivne energije u svom okruženju, a samim tim i šire - na planeti Zemlji.

Dobro došli - da to uradimo zajedno, jer tako obučeni smo efikasniji i jači!